09/02/2015 | Administración LocalMunicipal
Padrón
Anuncio extinción autorización uso parcelas para instalación de atraccións de feiras festas de Pascua 2014-2015-2016

Intentadas as notificacións da Resolución do Alcalde número 22/2015, do 13 de xaneiro, pola que se declaran extinguidas as autorizacións para uso das parcelas que se indican, situadas no Campo do Souto e Paseo do Espolón para a instalación de atraccións feirais con motivo da celebración das Festas de Pascua nos exercicios 2014, 2015 e 2016, e resultando infructuosa a práctica daquela nos últimos enderezos coñecidos, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXPAC), a practicar a notificación a través da inserción do presente anuncio no Boletín Oficial da Provincia así como no Taboleiro de Anuncios do Concello dos seus últimos enderezos coñecidos: Primeiro. Por Resolución do Alcalde número 130/2014, do 25 de febreiro, convocouse o procedemento de licitación para o outorgamento das licenzas de uso das parcelas do dominio público municipal situadas no Campo do Souto e Paseo do Espolón para a instalación de atraccións feirais con motivo da celebración das festas de Pascua nos exercicios 2014, 2015 e 2016. Segundo. Por acordo da Xunta de Goberno Local do 1 de abril do 2014 resolveuse o procedemento convocado e adxudicáronse as licenzas de uso para os 3 anos durante as devanditas festas. No apartado quinto do devandito acordo recollíase, en coherencia co establecido na condición 14 do prego que rexe esta licitación, que: <<As e os adxudicatarios deberán proceder ao pagamento do prezo de adxudicación correspondente ao exercizo 2014 da parcela ou parcelas no prazo máximo de 5 días naturais contados desde a publicación do anuncio de adxudicación na páxina web e, en todo caso, antes da colocación ou montaxe da instalación, na conta bancaria que se identifica a continuación debendo indicar ao formalizar o ingreso os datos que tamén se indican: (.) No suposto de que o adxudicatario non cumprimentase este pagamento no prazo sinalado declararase extinguida a autorización e procederase á adxudicación ao licitador coa seguinte oferta máis ventaxosa economicamente de acordo á listaxe realizada pola Mesa de Licitación.>> Terceiro. Rematadas as festas a Tesoureira Municipal informa o 3 de maio do 2014 que os seguintes licitadores non aboaron o prezo de adxudicación correspondente ao exercizo 2014 e por Providencia do Concelleiro delegado de festexos do 31 de outrubro do 2014 proponse a incoación do expediente de declaración de extinción das autorizacións outorgadas aos mesmos: Cuarto. Compróbase no expediente que ninguén máis formulou oferta a estas parcelas polo que non poideron ser adxudicadas a ningún outro licitador. Quinto. Por Resolución do Acalde 718/2014, do 3 de novembro, acórdase declarar extinguidas estas 3 autorizacións e inhabilitar ás persoas titulares para ser adxudicarias de novos postos nas festas da Pascua durante cinco anos e a todas elas outorgaselle un período de audiencia de 3 días hábiles para os efectos de que formulen as alegacións que estimen pertinentes. Sexto. A resolución anterior é notificada a todas as persoas afectadas e, resultando infructuosa a súa práctica a dúas delas, publícase o correspondente anuncio no BOP do 3 de decembro do 2014 e insértase no Taboleiro de Anuncios dos Concellos dos últimos enderezos coñecidos. Sétimo. Rematado o período de audiencia non consta presentada alegación algunha. Primeiro. De acordo ao establecido na condición 11.1. b) do prego que rexe estas autorizacións, é causa de extinción das autorización outorgadas, entre outras, a “falta de pagamento das taxas nos prazos establecidos”. Segundo. O parágrafo segundo desta mesma condición 11 establece que calquera das causas de extinción debe ser acordada polo Alcalde, a proposta da Concelleira delegada ou Concelleiro delegado de festexos, e outorgalle un trámite de audiencia ao adxudicatario por espazo de tres (3) días hábiles. Terceiro. O parágrafo terceiro desta mesma condición engade que “A extinción culpable da licenza dará lugar á incautación da fianza, de selo caso, á inhabilitación do industrial-feriante para ser adxudicatario dun posto nesta festas durante os próximos cinco anos e a orde de levantamento ou desmontaxe do posto, todo isto sen prexuízo de esixirlle ao adxudicatario, ante as instancias xudiciais competentes, as responsabilidades a que houbese lugar”, Primeiro. Declarar extinguidas as autorizacións outorgadas, por acordo da Xunta de Goberno Local do 1 de abril do 2014, ás seguintes persoas para o uso das parcelas que tamén se indican durante a celebración das festas da Pascua nos exercicios 2014, 2015 e 2016, por non ter aboado no prazo establecido o importe da taxa polo aproveitamento especial do dominio público correspondente ao exercicio 2014: Segundo. Inhabilitar ás seguintes persoas para ser adxudicatarias dun posto nas festas da Pascua do Concello de Padrón dos anos 2015, 2016, 2017, 2018 e 2019, por ter dado lugar á extinción culpable da autorización-licenza de uso de cadansúa parcela ou parcelas do dominio público local outorgadas por acordo da Xunta de Goberno Local do 1 de abril do 2014, ao non ter aboado no prazo establecido o importe da taxa polo aproveitamento especial do dominio público correspondente ao exercicio 2014: Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que a dictou, no prazo dun mes contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Cuarto. Comunicar a presente resolución á Intervención e Tesourería Municipais e dar conta ao Pleno na primeira sesión ordinaria que se convoque.>> Padrón, 30 de xaneiro de 2015. O alcalde, Asdo. Antonio Fernández Angueira.